
Parlamentul României   

Camera Deputaţilor                                                                      
	Comisia juridică de disciplină și imunități

4c-13/70/2020/2021
	Comisia pentru apărare, ordine

publică şi siguranţă naţională

             4c-15/39/2020/2021


          Către,

 BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra Proiectului de Lege pentru aprobarea Ordonanţei de urgenţã a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord trimis, Comisiei juridice, de disciplină și imunități și Comisiei pentru apărare, ordine publică şi siguranţă naţională, pentru examinare în fond, în procedură de urgență, cu adresa nr. PLx 25/2020 din 17 februarie 2020.
În raport cu obiectul şi conţinutul său, propunerea legislativă face parte din categoria legilor ordinare.
     PREŞEDINTE,                                                           PREŞEDINTE,
Mihai Alexandru BADEA                                       Constantin ȘOVĂIALĂ

         Parlamentul României

	Comisia juridică, de disciplină și imunități

4c-13/70/2020/2021

	Comisia pentru apărare, ordine publică şi siguranţă naţională

Raport comun

asupra

Proiectului de Lege pentru aprobarea Ordonanţei de urgenţã a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord
În conformitate cu prevederile art.95 și art.117 alin.(3) din Regulamentul Camerei Deputaţilor, republicat,, Comisia juridică, de disciplină și imunități și Comisia pentru apărare, ordine publică şi siguranţă naţională, au fost sesizate, prin adresa nr. PLx 25/2020 din 17 februiarie 2020, cu dezbaterea în fond în procedură de urgență, a Proiectului de Lege pentru aprobarea Ordonanţei de urgenţã a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord,, înregistrată la Comisia juridică, de disciplină și imunități  cu nr. 4c-13/70/18.02.2020 și la Comisia pentru apărare, ordine publică şi siguranţă naţională cu nr.4c-15/39/18.02.2020. 
Senatul în calitate de primă Camera sesizată, a adoptat proiectul de lege ca urmare a depășirii termenului de adoptare potrivit art.115 alin.(5) din Constituția României republicată. 
Conform prevederilor art.75 din Constituţia României, republicată şi ale art. 92, alin.(9), pct.1 din Regulamentul Camerei Deputaţilor, republicat, Camera Deputaţilor este Cameră decizională.

Consiliul Legislativ, prin adresa înregistrată cu nr. 943 din 14 noiembrie 2019, a avizat favorabil  proiectul de lege.
Comisia pentru învăţământ, în sedința din 25.02.2020 a avizat favorabil proiectul de lege.

Comisia pentru drepturile omului, culte şi problemele minorităţilor naţionale, în ședința din 26.02.2020 a avizat negativ proiectul de lege.

Comisia pentru administraţie publică şi amenajarea teritoriului, în ședința din 03.03.2020 a avizat negativ proiectul de lege.
Comisia pentru muncă şi protecţie socială, în ședința din 09.03.2020 a avizat favorabil proiectul de lege.

Comisia pentru politică externă a avizat negativ proiectul de lege în ședința din data de 10.03.2020.

Comisia pentru egalitatea de şanse pentru femei şi bărbaţi, a avizat favorabil proiectul de lege în ședința din data de 10.03.2020.

Comisia pentru sănătate şi familie, a avizat favorabil proiectul de lege, în ședința din data de 02.04.2020.

Proiectul de lege are ca obiect de reglementare stabilirea unor măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord întemeiat pe articolul 50 din Tratatul privind Uniunea Europeană. Demersul legislativ vizează crearea cadrului legal primar expres pentru reglementarea statutului cetăţenilor britanici şi membrilor de familie ai acestora care şi-au exercitat dreptul la liberă circulaţie în România înainte de data retragerii Marii Britanii din Uniunea Europeană.

 În conformitate cu prevederile art.61 și 63 din Regulamentul Camerei Deputaţilor, republicat, Comisia juridică, de disciplină și imunități și Comisia pentru apărare, ordine publică şi siguranţă naţională au examinat proiectul de lege în ședințe separate.

Potrivit prevederilor art.61 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a examinat proiectul de lege în şedinţa din 10 martie 2020.
În urma dezbaterilor membrii Comisiei au hotărât, cu unanimitate de voturi, întocmirea unui raport de adoptare a proiectului de Lege pentru respingerea  Ordonanței de urgență a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord.

La lucrări, membrii comisiei au fost prezenţi conform listei de prezență.
Comisia juridică, de disciplină și imunități a dezbătut proiectul de lege în ședința desfășurată în sistem mixt din data 7 octombrie 2021 de  a  hotărât cu unanimitate de voturi adoptarea proiectului de Lege pentru respingerea Ordonanţei de urgenţã a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord, pe motiv că retragerea Regatului Unit al Marii Britanii și Irlandei de Nord din Uniunea Europeană s-a produs în baza unui acord, Ordonanța de urgență a rămas fără obiect de reglementare.
În urma examinării propunerii legislative şi a opiniilor exprimate  membrii celor doua comisii au hotărât, cu majoritate de voturi, să transmită plenului Camerei Deputaților  raportul comun de adpotare a  proiectului de Lege pentru respingerea Ordonanţei de urgenţã a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord.
Prin adoptarea acestui raport, cu amendamentele admise în anexă, se propune plenului Camerei Deputaților respingerea Ordonanței de urgență a Guvernului nr.70/2019.

În raport cu obiectul de reglementare şi conținutul său, proiectul de Lege face parte din categoria legilor ordinare.
             PREȘEDINTE                                                                                                  PREȘEDINTE
     Mihai Alexandru BADEA                                                                                Constantin ȘOVĂIALĂ
         SECRETAR                                                                                                 SECRETAR

         Cristian-Tudor BĂCANU                                                                                  Antonel TĂNASE

Consilier parlamentar, Bucur Dragoș







Anexa
AMENDAMENTE  ADMISE

Proiectul de Lege pentru aprobarea Ordonanţei de urgenţã a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord
	Nr.

crt.
	Forma adoptată de Senat
	Amendamente propuse
	Motivare

	1. 
	Titlul Legii

Lege pentru aprobarea Ordonanţei de urgenţã a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord
	Titlul Legii

Lege pentru respingerea Ordonanţei de urgenţã a Guvernului nr.70/2019 privind unele măsuri aplicabile în cazul retragerii Regatului Unit al Marii Britanii şi Irlandei de Nord din Uniunea Europeană fără un acord
	

	2. 
	Articol unic. – Se aprobă Ordonanța de urgență a Guvernului nr.70 din 13 noiembrie 2019 privind unele măsuri aplicabile în cazul retragerii Regatului Unit al Marii Britanii și Irlandei de Nord din Uniunea Europeană fără un acord, publicată în Monitorul Oficial al României, Partea I, nr.933 din 20 noimebrie 2019.
	Articol unic. – Se respinge Ordonanța de urgență a Guvernului nr.70 din 13 noiembrie 2019 privind unele măsuri aplicabile în cazul retragerii Regatului Unit al Marii Britanii și Irlandei de Nord din Uniunea Europeană fără un acord, publicată în Monitorul Oficial al României, Partea I, nr.933 din 20 noimebrie 2019.
	Corelare cu punctul anterior.

